Ajka város Önkormányzata Képviselőtestületének 19/2004.(VI.28.) rendelete

a 14/2003.(V.20.) rendelet hatályon kívül helyezéséről

1. §.

Ajka város Önkormányzata a  természeti értékek helyi védelméről szóló 14/2003.(V.20.) Ökr. rendeletét hatályon kívül helyezi.

2. §.

E rendelet 2004. július 1. napján lép hatályba.

Kihirdetés napja 2004. június 28.

A j k a , 2004. június 14.


Schwartz Béla 





Dr. Jáger László 


 polgármester






jegyző

I n d o k o l á s

1. §-hoz: Ajka Város Önkormányzata 2003. május 20–án elfogadta a természeti értékek helyi védelméről szóló 14/2003.(V.20.) Ökr. rendeletet. A helyi védelem szükségességét az indokolta, hogy Ajka ipari terhelésének mintegy ellen pontjaként a város rendelkezzen olyan területekkel is, amelyek a lakosság rekreációját szolgálják.

A Nemzeti Földlapról szóló 2001. évi CXVI. törvény 5. § (2) bekezdése alapján „Az NFA a nyugdíjas tulajdonostól a termőföldet a külön jogszabályban meghatározottak szerinti feltételek esetében  életjáradék fizetése ellenében megvásárolhatja.” 

A termőföld állam által életjáradék fizetése ellenében történő megvásárlásáról szóló 255/2002.(XII.13.) Korm. rendelet 1. § (1) bekezdése alapján „A Nemzeti Földalapkezelő Szervezet az állam javára a nyugdíjas tulajdonostól pályázat alapján legalább 1 hektár, illetve legfeljebb 20 hektár területű, de összesen nem több mint 3 millió forint vételár összegig külterületi, védett, illetve védelemre tervezett természeti területnek nem minősülő termőföldet úgy vásárol meg, hogy annak ellenértékeként e rendeletben foglaltak szerint életjáradékot fizet.”

A rendelet 2. § (1) bekezdése értelmében „Az NFA a rendelkezésre álló költségvetési forrástól függően évente több alkalommal pályázati felhívást tehet közzé – az internetes honlapján, továbbá sajtó útján, illetőleg más szokásos módon – meghatározva azt a 60 napnál nem rövidebb időtartamot, amelyen belül e rendelet alapján eladási ajánlat tehető.

2.   §-hoz:   A rendelet hatályba lépéséről rendelkezik.

A j k a , 2004. június 28. 









Dr. Jáger László

